CELEX: E2017P0001(01)
Language: el
Date: 2019-02-26 00:00:00
Title: Προσφυγή που ασκήθηκε στις 26 Φεβρουαρίου 2019 από τη Nettbuss AS κατά της Konkurrenten.no AS (Υπόθεση E-1/17 Costs)

13.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/36
            
         
      Προσφυγή που ασκήθηκε στις 26 Φεβρουαρίου 2019 από τη Nettbuss AS κατά της Konkurrenten.no AS
      (Υπόθεση E-1/17 Costs)
      (2019/C 197/08)
      Στις 26 Φεβρουαρίου 2019 η Nettbuss AS, εκπροσωπούμενη από την Camilla Borna Fossem της Advokatfirmaet Schjødt AS, Ruseløkkveien 14, NO-0201 Όσλο, Νορβηγία, άσκησε προσφυγή κατά της Konkurrenten.no AS ενώπιον του Δικαστηρίου της ΕΖΕΣ.
      Η προσφεύγουσα ζητεί από το Δικαστήριο να αποφανθεί με διάταξη ως εξής:
      
                  1.
               
               
                  Η Konkurrenten.no θα καταβάλει στη Nettbuss AS το ποσό των 442 125 ΝΟΚ (ή το ισοδύναμο σε ευρώ) πέραν των αναλογούντων τόκων υπερημερίας.
               
            Νομικά και πραγματικά περιστατικά και νομική θεμελίωση:
      
                  —
               
               
                  Στις 11 Ιανουαρίου 2017 η Konkurrenten.no AS άσκησε προσφυγή κατά της απόφασης αριθ. 179/15/COL της Εποπτεύουσας Αρχής της ΕΖΕΣ, του Μαΐου 2015, ενώπιον του Δικαστηρίου της ΕΖΕΣ. Η προσφεύγουσα επηρεάστηκε άμεσα από την απόφαση της Εποπτεύουσας Αρχής της ΕΖΕΣ και υπέβαλε αίτηση παρέμβασης στην υπόθεση E-1/17 Konkurrenten.no AS κατά της Εποπτεύουσας Αρχής της ΕΖΕΣ. Στις 12 Ιουλίου 2017 η προσφεύγουσα εξουσιοδοτήθηκε να παρέμβει με διάταξη του προέδρου.
               
            
                  —
               
               
                  Το άρθρο 70 παράγραφος 1 του Κανονισμού Διαδικασίας του Δικαστηρίου της ΕΖΕΣ αναφέρει:
                  
                     «Αν γεννηθεί αμφισβήτηση σχετικά με τα έξοδα που μπορούν να αναζητηθούν, το Δικαστήριο, κατόπιν αιτήσεως του ενδιαφερομένου διαδίκου και αφού ο αντίδικος υποβάλει τις παρατηρήσεις του, αποφαίνεται με διάταξη.»
                  
               
            
                  —
               
               
                  Στην απόφαση του Δικαστηρίου στην υπόθεση E-1/17, το Δικαστήριο της ΕΖΕΣ διέταξε την Konkurrenten.no AS να φέρει τα έξοδα στα οποία υποβλήθηκε η προσφεύγουσα.